O‘zbekiston valyuta zaxirasi miqdori 26 milliard dollarni tashkil qiladi. Bu ma’lumot Markaziy bank raisining birinchi o‘rinbosari Temur Ishmetov tomonidan bugun, 15 noyabr kuni bo‘lib o‘tgan Xalqaro press-klubda aytildi. Shu bilan birga valyuta zaxirasi tarkibi ochiqlanmagan. Shu yilning iyulida ham O‘zbekistonning oltin-valyuta zaxirasi haqida ma’lumot berilgan, o‘shanda Moliya vaziri o‘rinbosari Mubin Mirzayev raqamlarni aniq ayta olmasligi, lekin 20 milliard dollardan ortiq zaxira shakllantirilganini aytgandi.